Държавен вестник, бр. 66, 2002 г., стр. 5

Б Р О Й  66
Д Ъ Р Ж А В Е Н   В Е С Т Н И К
С Т Р .  5
Действие на европейския патент
Чл. 72в. (1) Европейски патент, в който е
посочена Република България, предоставя на
патентопритежателя от датата на съобщение-
то за издаването му  в европейския патентен
бюлетин правата по този закон, ако в тримесе-
чен срок от тази дата се представи превод на
описанието и претенциите на български език в
три екземпляра и се плати такса за публикация.
(2) Преводът съгласно ал. 1 трябва да съдър-
жа наименованието на изобретението, описа-
нието, включително чертежи, когато е необхо-
димо, и патентните претенции.
(3) Преводът се подава заедно с данни за
притежателя на патента, номера на заявката за
европейски патент, номера на публикацията на
европейския патент, номера и датата на евро-
пейския патентен бюлетин, в който е направе-
но съобщението за издаване на патента.
(4) Патентното ведомство прави съобщение
в официалния бюлетин за получения превод и
публикува превода на европейския патент на
български език.
(5) Разпоредбите на този член се прилагат
и когато описанието и патентните претенции
на европейския патент са изменени в произ-
водство по възражение съгласно чл. 102, ал. 3
от конвенцията.
(6) Европейският патент няма действие на
територията на Република България от дата-
та на подаване на заявката, ако в срока по
ал. 1 преводът съгласно ал. 1 и 5 не е предста-
вен и/или таксата за публикация не е заплате-
на, или не са изпълнени изискванията на ал. 2
и 3 и недостатъците не са отстранени в двуме-
сечен срок от уведомлението на Патентното
ведомство.
Автентичен текст на заявката за европейски
патент и европейския патент.
Внасяне на корекции в превода
Чл. 72г. (1) Когато преводът на български
език по чл. 72б и 72в предоставя обхват на зак-
рила, който е по-тесен от  обхвата на закрила-
та, предоставен със заявката за европейски
патент или европейския патент на езика на
производството на Европейското патентно
ведомство, за автентичен се счита текстът на
този превод.
(2) Разпоредбата на ал. 1 не се прилага в
производство за обявяване на недействителност
на европейски патент.
(3) Заявителят или притежателят на евро-
пейски патент може да подаде по всяко време
коригиран превод, като заплати съответна так-
са за публикация. Преводът се представя в три
екземпляра. Патентното ведомство публику-
ва съобщение за получения коригиран превод
в официалния бюлетин. Когато корекциите
се отнасят до патентните претенции в заявка-
та за европейския патент, едновременно със
съобщението в бюлетина се осигурява достъп
до коригирания превод, а когато корекциите
се отнасят до превода на европейския патент,
патентът се публикува отново с внесените
корекции.
(4) Коригираният  превод има действие по
отношение на трети лица от датата на публику-
ване на съобщението.
(5) Лице,  което добросъвестно използва или
е извършило необходимата подготовка за из-
ползване на изобретението, което използване
не би съставлявало нарушение на заявката или
патента съгласно първоначалния превод, може
след влизането в сила на коригирания превод
да продължи използването на изобретението в
своята дейност или за целите на тази дейност
без заплащане.
Такси за поддържане действието
на европейския патент
Чл. 72д. Годишна патентна такса за евро-
пейски патенти се  плаща в Патентното ве-
домство на Република България по реда на
чл. 33 за всяка патентна година след година-
та, през която Европейското патентно ведом-
ство публикува съобщението за издаване на
европейския патент.
Трансформация в национална заявка
за патент
Чл. 72е. (1) Заявка за европейски патент, в
която е посочена Република България, може по
молба на заявителя да се трансформира в наци-
онална заявка за патент за изобретение или за
полезен модел, когато:
1. заявката се счита за оттеглена съгласно
чл. 77, ал. 5 от конвенцията;
2. заявката се счита за оттеглена съгласно
чл. 90, ал. 3 от конвенцията, тъй като не е пред-
ставен превод на заявката на езика на производ-
ството съгласно чл. 14, ал. 2 от конвенцията.
(2) Молбата за трансформация  се подава в
сроковете по чл. 135, ал. 2 от конвенцията.
(3) В тримесечен срок от датата на получа-
ване на молбата в Патентното ведомство зая-
вителят трябва:
1. да плати таксите по чл. 35, ал. 2, и
2. да подаде превод на български език на
заявката за европейски патент, както е подаде-
на, и превод на заявката с промени, когато е
изменена в производството пред Европейското
патентно ведомство.
Забрана за едновременна закрила
Чл. 72ж. (1) Когато е издаден национален
патент за изобретение, за което е издаден и
европейски патент, в който е посочена Ре-
публика България, с една и съща дата на за-
явяване, съответно с една и съща приоритет-
на дата, на едно и също лице или негов пра-
воприемник, националният патент прекратя-
ва действието си.